
ΚΕΝΤΡΙΚΗ ΕΝΩΣΗ 






ΔΣ09709052013
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 9ης Μαΐου 2013
Στην Αθήνα σήμερα, 9 Μαΐου 2013, ημέρα Πέμπτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.
Απόντες οι Δήμαρχοι: Καμίνης Γεώργιος Αθηναίων, Μαραβέλιας Δημήτριος Χαϊδαρίου, Μπουτάρης Ιωάννης Θεσσαλονίκης και οι Δημοτικοί Σύμβουλοι: Βιρβιδάκης Κυρίακος Χανίων, Λύτρας Ιωάννης Ξηρομέρου.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 97η
ΘΕΜΑ: 
Χρηματοδότηση των κοινωνικών δομών της Αυτοδιοίκησης από τους αδιάθετους πόρους του ΕΣΠΑ.

Το Διοικητικό Συμβούλιο της ΚΕΔΕ αφού άκουσε εισήγηση από τον κ. Σ. Δανιηλίδη, Πρόεδρο της Επιτροπής Κοινωνικής Πολιτικής, Απασχόλησης και Αλληλεγγύης της ΚΕΔΕ, σχετικά με το ανωτέρω θέμα και ειδικότερα, λόγω της μεγάλης ανταπόκρισης που βρήκε το πρόγραμμα της «Εναρμόνισης της Οικογενειακής και Επαγγελματικής Ζωής» έχει αξιοποιηθεί το σύνολο των διαθέσιμων πόρων του ΕΠΑΝΑΔ και ως εκ τούτου απειλείται η λειτουργία των δομών παιδικής φροντίδας το νέο σχολικό έτος και παράλληλα πλήθος κονδυλίων του ΕΤΠΑ που αφορούν σε έργα διαχείρισης απορριμμάτων, εγκαταστάσεων βιολογικού καθαρισμού,

-2-

αποχέτευσης και κατασκευής δικτύων ύδρευσης, στα οποία δικαιούχοι είναι Ο.Τ.Α. με προϋπολογισμό 5 δις ευρώ, εμφανίζουν απορρόφηση μόλις 1 δις ευρώ,

ύστερα από διαλογική συζήτηση

Αποφασίζει ομόφωνα

Ζητά τη μεταφορά ποσού 400 εκ. ευρώ από άξονες Επιχειρησιακών Προγραμμάτων που αφορούν σε έργα περιβάλλοντος με δικαιούχους Οργανισμούς Τοπικής Αυτοδιοίκησης στο ΕΠΑΝΑΔ, για τη χρηματοδότηση του προγράμματος «Εναρμόνιση της Οικογενειακής και Επαγγελματικής Ζωής», σύμφωνα με το πλαίσιο διαχείρισης του ΕΣΠΑ όπου υπάρχει η δυνατότητα άμεσα, χωρίς γραφειοκρατικές και χρονοβόρες διαδικασίες, με τη χρήση της ρήτρας ευελιξίας, ποσοστό 10% μη απορροφημένων πόρων, να μπορεί να μεταφερθεί σε άλλα Επιχειρησιακά Προγράμματα.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

